Michelle Rodriguez

Mišelė Rodriges (; g. 1978 m. liepos 12 d.) – amerikiečių aktorė, scenarijų autorė ir diskžokėja, žurnalo „Entertainment Weekly“ duomenimis „sėkmingiausia lotynų kilmės aktorė Holivude“; filmai, kuriuose ji vaidino, bendrai paėmus, uždirbo daugiau kaip 5 milijardus JAV dolerių. Ji geriausiai žinoma „Letty“ vaidmeniu filmų serijoje „Greiti ir įsiutę“ bei kaip Ana Liucija Kortes iš serialo „Dingę“.

 Biografija 

 Kilmė 
 left |thumb|180px
Mišelės motina Carmen Milady yra kilusi iš Dominikos Respublikos, tėvas Rafael Rodriguez – iš Puerto Riko, anksčiau tarnavęs JAV kariuomenėje.Stated on Finding Your Roots with Henry Louis Gates, Jr., May 20, 2012, PBS Vaikystėje šeima dažnai kraustėsi iš vienos šalies į kitą: kai Mišelei buvo 8, jie persikėlė į Dominiką Respubliką, po 3 metų – į Puerto Riką, o šiai sulaukus 17, apsistojo Niudžersyje. Viso ji mokėsi net 5 skirtingose mokyklose, iš paskutinės buvo išmesta, tačiau vėliau vis tik įgijo vidurinį išsilavinimą. Mišelė mėgino mokytis verslo mokykloje, bet netrukus ją metė, nusprendusi tapti aktore, tikėdamasi vėliau užsiimti scenarijų rašymu bei režisūra.

Ji turi 10 brolių, seserų ir pusbrolių, pusseserių. Dominikoje kurį laiką augo pas senelę (iš motinos pusės), kuri buvo religinga Jehovos liudytoja. Jos motina irgi išpažįsta šią religiją, tačiau pati Mišelė tvirtina esanti nereliginga.

Dalyvaudama TV programoje „Finding Your Roots“ ji buvo eksperimento dalyvė. Laidoje pagal Mišelės DNR buvo nustatytos jos kilmės proporcijos. Ištyrus kraujo mėginį paaiškėjo, kad jos protėviai buvo: 72,4% europiečių, 21,3% afrikiečių 6,3% vietinių amerikiečių kilmės.

 Karjera 
 right |thumb|200px|Mišelė seriale „Dingę“
Savo karjerą Mišelė pradėjo 1999 m. nusifilmavusi atlikėjo Sisqó vaizdo klipe „Thong Song“ (2002 m. ją buvo galima išvysti ir Ja Rule klipe „Always On Time“).
2000 m. jau pirmame kino bandyme Mišelė įveikė 350 pretendenčių ir gavo vaidmenį mažo biudžeto filme „Merginų kovos“, nors neturėjo reikalaujamų kovos menų pagrindų ir visiškai nemokėjo vaidinti. Istorija apie sunkią paauglę, kuri savo agresiją ėmė lieti bokso treniruotėse, pelnė jai 7 nepriklausomus apdovanojimus bei nominacijas, o pats filmas pelnė apdovanojimus „Sundance“ festivalyje bei Kanų kino festivalio jaunimo apdovanojimą.
2001 m. Mišelė dalyvavo atrankoje filmui „Greiti ir įsiutę“, kurioje jai taip pat pavyko gauti vaidmenį. Šiam filmui jai teko išmokti vairuoti ir gauti vairuotojo pažymėjimą, kurio iki tol neturėjo.Michelle Rodriguez Biography at IMDb.com

Po metų jos pasirodymai juostose „Absoliutus blogis“ bei „Greitojo reagavimo būrys“ netruko ją išpopuliarinti bei suformuoti „kietos merginos“ įvaizdį. Kalbėdama apie jį, Mišelė sakė: „ – Na, taip yra, bet ar kas galėtų mane įsivaizduoti kaip merginą, kurią reikia gelbėti? Arba tiesiog kažkieno merginą?“www.delfi.lt  

2005 m. jos populiarumas dar labiau padidėjo gavus Anos Liucijos Kortes vaidmenį seriale „Dingę“. 2008 m. ji vaidino veiksmo filme „Kautynės Sietle“ bei dar keliose „Greiti ir įsiutę“ bei „Absoliutus blogis“ dalyse. Apie šiuos vaidmenis aktorė sakė: „ – Dabar karaliauja perkūriniai ir filmų serijos todėl, kad visi bijo ir nenori mėginti nieko naujo. Finansinė situacija yra nelabai palanki eksperimentams, tad studijos daro tik tai, kas garantuotų jiems pelną. Kita vertus, pati uždirbu iš to ir džiaugiuosi, kad esu kviečiama pasirodyti populiariose frančizėse vėl ir vėl.“www.delfi.lt  
 left |thumb|180px
2009 m. ji gavo vaidmenį režisieriaus Džeimso Kamerono didelio biudžeto filme „Įsikūnijimas“ ir vėliau prisipažino norinti vaidinti ir galimuose jo tęsiniuose.

2010 m. režisierius Robert Rodriguez pakvietė Mišelę į juostą „Mačetė“, kur ji suvaidino vienaakę Meksikos revoliucionierę. Šis filmas, kaip ir 2011 m. pasirodžiusi „Pasaulinė invazija: mūšis dėl Los Andželo”, buvo komerciškai sėkmingos ir dar labiau pakėlė aktorės vertę.

2013 m. ji nusifilmavo dar 2 ankstesnių filmų tęsiniuose: „Greiti ir įsiutę 6“ bei „Mačetė žudo“.

Per savo karjerą Mišelė nei karto nėra apsinuoginusi prieš kamerą, o apie tokius pasiūlymus sakė: „ – Nenoriu, kad žmonės manytų, kad esu karšta. Noriu, kad jie klausytųsi, ką sakau. Man buvo siūlyta nusifilmuoti itin seksualiose scenose duše su žaviu vyruku, būtų atrodę išties karštai, bet tuomet greičiausiai tapčiau dar viena Jennifer Lopez. Tačiau tai lengva, o aš noriu siekti sėkmės sudėtinguoju keliu.“www.delfi.lt  
 right |thumb|200px|Prie diskžokėjaus pulto
„Prieš ilgą laiką pasakiau, kad man niekada nesinorėtų vaidinti pažeidžiamą „paukštytę“ ar kažkieno merginą su nuplėštais drabužiais. Geriau mirsiu nei nusirengsiu filmavimo aikštelėje“.www.15min.lt 

 Kita veikla 
Kuriant juostą „Greiti ir įsiutę 6“, Mišelė prasitarė norinti tapti scenarijų autore ir jau 2 parašiusi. Taip pat buvo užsiminta apie galimą pertrauką karjeroje, kurią ji išnaudotų rašymui.
Be vaidybos, nuo 2009 m. ji gana dažnai pasirodo kaip diskžokėja įvairiuose naktiniuose klubuose, o dažniausiai – naujų filmų pristatymų proga rengiamuose vakarėliuose.

 Asmeninis gyvenimas 

 Asmeniniai santykiai 
 right |thumb|200px
Mišelė iki 2000 m. artimai bendravo su draugu musulmonu. Jiedu ketino susižadėti, tačiau po kurio laiko ji santykius nutraukė dėl nuolatinių vaikino priekabių jos elgesiui bei noro priversti ją griežtai laikytis jam priimtinų religinių elgesio normų.
Pradėjusi vaidinti kine, ji netruko užmegzti artimų santykių su kolegomis Vin Diesel (filmas „Greiti ir įsiutę“) bei Oliver Martinez („Greitojo reagavimo būrys“.)
 left |thumb|180px|2011 m.
Vėliau, dėl įsigalėjusio „kietos merginos“ įvaizdžio pradėjus sklisti gandams apie netradicinę seksualinę orientaciją, 2006 m. liepos mėnesį interviu žurnalui „Cosmopolitan“ Mišelė atmetė teiginius dėl savo homoseksualumo, bet patvirtino „eksperimentuojanti su abejomis lytimis“.
Kiek vėliau spaudoje pasirodė informacija apie jos artimus ryšius su aktore bei manekene Kristanna Loken, tačiau nei viena pusė to nepatvirtino.

 Problemos su teisėsauga 
Pradėjusi garsėti kaip aktorė, Mišelė ėmė nuolatos atsidurti policijos akiratyje. 2002 m. kovą ji buvo areštuota dėl muštynių su kambario drauge, o 2003 m. lapkritį buvo teisiama dėl sukeltos automobilio avarijos ir pasišalinimo iš įvykio vietos.
2004 m. birželį Mišelė vėl suimta 48 valandoms, nes neblaivi ir turėdama negaliojantį vairuotojo pažymėjimą, sukėlė avariją ir pabėgo iš įvykio vietos. Po šio įvykio jai teko 3 mėn. lankyti paskaitų kursą apie alkoholio žalą, dirbti viešuosius darbus Niujorko ligoninėje, taip pat jai buvo paskirta 3 metų bandomasis laikotarpis.
2005 m., Havajuose filmuojant serialą „Dingę“, Mišelė buvo ne kartą bausta vietinės policijos už greičio viršijimą.
2005 m. gruodį ji suimta dėl vairavimo apsvaigus, o bylai atsidūrus teisme, nusprendė pasirinkti 500 dolerių baudą ir 5 dienas areštinėje bei 240 valandų visuomenei naudingų darbų. Apsvaigimo priežastimi buvo nurodyti jos vartojami steroidai. Kadangi šis pažeidimas įvyko jos lygtinio paleidimo metu, Mišelė buvo nuteista 60 parų arešto, 30 dienų reabilitacijos kurso alkoholikams, 30 dienų visuomenei naudingų darbų, įskaitant veiklą organizacijoje „Moterys prieš neblaivius vairuotojus“. Vis dėlto į areštinę ji nepakliuvo.

2007 m. rugsėjį aktorė buvo apkaltinta pažeidusi alkoholio nevartojimo ir teismo skirtų nurodymų viešiesiems darbams reikalavimus ir, nors kartu su advokatu tikino, kad tai klaida, spalio mėnesį Mišelė buvo nuteista 180 dienų arešto. Ji buvo įkalinta gruodžio 23 d., tačiau dėl perpildytos areštinės paleita jau sausio 9 d.

 Filmografija 

 Filmai 
 Metai Pavadinimas Lietuviškas pavadinimas Vaidmuo Pastabos 2000 Girlfight Merginų kovos Diana Guzman Apdovanojimai:Deauville filmų festivalis – geriausia aktorė Independent Spirit Award – geriausias debiutasNational Board of Review – geriausias proveržisGotham Award – geriausias proveržisLas Vegas Film Critics Society Award – geriausia naujokėNominacijos:Chicago Film Critics Association Award – perspektyviausia nauja aktorėLas Vegas Film Critics Society Award – geriausia aktorėOnline Film Critics Society Award – geriausias debiutasChlotrudis Award – geriausia aktorėBlack Reel Award – geriausia aktorėALMA Award – geriausia Lotynų Amerikos aktorė 2001 Fast and the Furious Greiti ir įsiutę Leticia „Letty“ OrtizNominacija – ALMA Award – geriausia akorė 2001 3 A.M. SalgadoNominacija – ALMA Award – geriausia TV aktorė 2002 Blue Crush Didžioji banga EdenNominacija – MTV Movie Award – geriausia komanda (su Kate Bosworth ir Sanoe Lake) 2002 Resident Evil Absoliutus blogis Rain Ocampo 2003 S.W.A.T. Greitojo reagavimo būrys Chris Sanchez Imagen Foundation Award – geriausia antro plano aktorė 2004 Control Kontrolė Teresa 2005 BloodRayne Kruvinoji Rein Katarin Nominacija – Auksinė avietė blogiausiai antro plano aktorei 2006 The Breed Kita rūšis Nicki 2007 Battle in Seattle Kautynės Sietle Lou 2008 Cats: The Movie Katės Jujube balsas 2008Gardens of the Night Lucy 2009Fast & Furious Greiti ir įsiutę Leticia „Letty“ OrtizNominacija – ALMA Award – geriausia aktorė 2009 Trópico de Sangre Minerva Mirabal 2009 Avatar Įsikūnijimas kapitonė Trudy Chacon 2010 Machete Mačetė Luz / Shé 2011 Battle: Los Angeles Pasaulinė invazija: mūšis dėl Los Andželo seržantė Elana SantosNominacija – ALMA Award – geriausia aktorė 2011 Citizen Jane Pilietė Džein Charlotte Jane Foster 2011 Fast Five Greiti ir įsiutę 5 Leticia „Letty“ Ortiz epizodinis 2012 Resident Evil: Retribution Absoliutus blogis: atpildas Rain Ocampo 2013 InAPPropriate Comedy Nepadori komedija Harriet 2013 Fast & Furious 6 Greiti ir įsiutę 6 Leticia „Letty“ Ortiz 2013 Machete Kills Mačetė žudo Luz / Shé 2013 Turbo Turbo Paz balsas 2013 Unity2014 1%ERS Olivia trumpo metražo2015 Fast and Furious 7 Greiti ir įsiutę 7 Leticia „Letty“ Ortiz 2016 The Assignment Frank Kitchen/Tomboy2016 Milton’s Secret Miltono paslaptis mis Ferguson 2017 Smurf’s: The Lost Village Smurfai: Pamirštas kaimelis Smurfstorm balsas 2017 The Fate of the Furious Greiti ir įsiutę 8 Letty2018WidowsNašlėsLinda2019Alita; Battle AngelAlita; Kovos AngelasGelda2021F9Greiti ir įsiutę 9Letty2023Fast XGreiti ir įsiutę 10Letty Ortiz2023Dungeons & Dragons: Honor Among ThievesPožemiai ir drakonai, Garbė tarp vagiųHolga

 Televizija 
 Metai Pavadinimas Lietuviškas pavadinimas Vaidmuo Pastabos 2005 Punk’d save 1 epizodas 2005 Immortal Grand Prix Liz Ricarro 26 epizodai 2005–2006; 2009; 2010 Lost Dingę Ana Liucija Kortes 23 epizodaiALMA Award – geriausia antro plano TV aktorėScreen Actors Guild Award – geriausia dramos serialo aktorėSaturno apdovanojimas – geriausia antro plano TV aktorė (nominacija) 2007 Adventures in Voice Acting save 1 epizodas 2010Top Gear Aukščiausia pavara save 1 epizodas 2011 Curiosity save 1 epizodas 2013 SpongeBob SquarePants Kempiniukas Plačiakelnis 2013 American Dad Amerikietiškas tėvelis Jenny Smith balsas

 Titulai 
 Žurnalo „Stuff“ „102 Sexiest Women In The World“ 77 vieta (2002 m.)
 Žurnalo „Maxim“ „100 Sexiest Women“ 34 vieta (2002 m.)
 „FHM“ „100 Sexiest Women in the World“ 74 vieta (2009 m.)

 Šaltiniai 

 Nuorodos 

 IMDb profilis
 Oficiali svetainė 

Kategorija:JAV aktoriai
Kategorija:Diskžokėjai